Fil-11 ta' Lulju, il-Kunsill adotta deċiżjoni biex jikkonkludi il-Ftehim ta' Assoċjazzjoni mal-Ukrajna f'isem l-Unjoni Ewropea. Dan qed iseħħ lejliet is-summit bejn l-UE u l-Ukrajna fi Kiev, fit-12 u t-13 ta' Lulju. pass finali tal-proċess ta' ratifika li permezz tiegħu l-UE u l-Ukrajna jimpenjaw rwieħhom għal relazzjoni mill-qrib u fit-tul fl-oqsma ewlenin kollha ta' politika. Ser jippermetti l- implimentazzjoni sħiħa tal-ftehim mill-1 ta' Settembru 2017 Il-biċċa l-kbira tal-Ftehim ta' Assoċjazzjoni hija diġà operattiva. Bosta partijiet politiċi u settorjali tal-ftehim ilhom jiġu applikati b'mod proviżorju mill-1 ta' Settembru 2014, filwaqt li l-parti tiegħu dwar il-kummerċ, il-ftehim ta' kummerċ ħieles approfondit u komprensiv (DCFTA), ilha tiġi applikata b'mod proviżorju mill-1 ta' Jannar 2016. Il-konklużjoni u d-dħul fis-seħħ tal-ftehim issa ser jagħtu impetu ġdid lill-kooperazzjoni f'oqsma bħall-politika barranija u ta' sigurtà, il-ġustizzja, il-libertà u s-sigurtà (inkluż il-migrazzjoni), it-tassazzjoni, il-ġestjoni tal-finanzi pubbliċi, ix-xjenza u t-teknoloġija, l-edukazzjoni u s-soċjetà tal-informazzjoni. Fl-2014, l-Unjoni Ewropea u l-Ukrajna ffirmaw Ftehim ta' Assoċjazzjoni li jimmarka stat ġdid fl-iżvilupp tar-relazzjonijiet bejn l-UE u l-Ukrajna. Il-Ftehim ta' Assoċjazzjoni huwa l-għodda ewlenija biex l-Ukrajna u l-UE joqorbu aktar lejn xulxin: jippromwovi rabtiet politiċi aktar profondi rabtiet ekonomiċi aktar b'saħħithom rispett għall-valuri komuni . Il-parti ekonomika tal-ftehim, id-DCFTA, toffri lill-Ukrajna qafas biex timmodernizza r-relazzjonijiet kummerċjali tagħha u għall-iżvilupp ekonomiku billi tiftaħ is-swieq u tarmonizza l-liġijiet, l-istandards u r-regolamenti f'diversi setturi. Dan ser jgħin biex setturi ewlenin tal-ekonomija Ukrena jiġu allinjati mal-istandards tal-UE. Fil-15 ta' Diċembru 2016, il-Kunsill Ewropew reġa' kkonferma l-impenn tiegħu għall- konklużjoni tal-Ftehim ta' Assoċjazzjoni bejn l-UE u l-Ukrajna u ċċara kif għandhom jinftiehmu għadd ta' aspetti tal-ftehim. Id-deċiżjoni mill-kapijiet ta' stat u ta' gvern tal-UE wittiet it-triq biex l-istati membri kollha tal-UE jikkonfermaw ir-ratifika tal-ftehim. Relazzjonijiet tal-UE mal-Ukrajna Ftehim ta' Assoċjazzjoni bejn l-UE u l-Ukrajna Ara l-paġna tal-laqgħa